આપણા દેશમાં તો ગામડામાં પ્રેક્ટીસ કરતા આયુર્વેદિક ડોક્ટરો કે બની બેઠેલા દસમુ ફેલ ડોક્ટરોથી લઈને મોટા નગરોના એમ.ડી. ડોક્ટરો સુધી ઉંચી ઉંચી એન્ટીબાયોટીકો આપીને જલ્દીમાં જલ્દી પેશન્ટને સાજું કરી પોતાની પ્રેક્ટીસ ચમકાવવામાં લાગેલા છે. અસલમાં એ ડોક્ટરો આપણા દેશના એ અજ્ઞાાની દર્દીઓની દેન છે જેમના મનમાં 'જે જલદી સાજા કરી દે તે ડોક્ટર સારો' એ સૂત્ર ઘર કરી ગયું છે. પછી એ કઈ દવા આપીને સાજો કરે છે એનું એમને ના જ્ઞાન છે ન પરવા છે.